Publication: Magyar Közlöny
Issue: MK-2011-129 (Year: 2011, Number: 129)
Era: contemporary
Section: (6) Az agrárpiaci rendtartásról szóló 2003. évi XVI. törvény 4. §-a szerint mûködõ Gabona Termékpálya Bizottság
Paragraph Index: 52

(1) Az R. 5. § (2) bekezdése helyébe a következõ rendelkezés lép: „(2) Az intervenciós raktárakat a benyújtott kérelmek alapján az MVH választja ki. (2a) Az intervenciós raktárépületeknek és telephelyeknek meg kell felelniük a 4. számú mellékletben rögzített követelményeknek. Az intervenciós követelményeknek megfelelõ raktárak hatósági regisztrációs igazolást kapnak, amely alapján az MVH szerepelteti a raktárt az elõírt közzétételi listákban. Az intervenciós központok és az intervenciós raktárak listáját az MVH az internetes honlapján teszi közzé. A hatósági regisztrációs igazolás és annak közzététele nem jelenti azt, hogy a raktár azonnal intervenciós tárolási tevékenységet végezhet. (2b) A tárolási tevékenység megkezdéséhez a (3) bekezdésben rögzített hatósági szerzõdés megkötése szükséges, amelyet az MVH az intervenciós igények figyelembevételével köt meg. A szerzõdéskötéshez szükséges feltételeket az 5. számú melléklet tartalmazza.”

Source: https://magyarkozlony.hu/hivatalos-lapok/24df0871f83f1370e6b3d1cf5ec8e467f06720ca/dokumentumok/19b9ce058d15d848c52aab380192e8f6307222fa/letoltes